SUID-AFRIKAANSE RADIOLIGA 
SARLNUUS SONDAG 9 FEBRUARIE 2003 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


In die nuus vandag; 

STIL SLEUTELS IN DIE COLUMBIA TRAGEDIE 

AMATEURS HELP IN SOEKTOG NA GOLUMBIA PUIN 
AMATEURHULP MET AUSTRALIESE BOSBRANDE 
KLK-BEKOMMERNIS WEER OP DIE VOORGROND IN EUROPA 
SARL INTEGNET KOM OP 23 FEBRUARIE TERUG 

Bly ingeskakel vir meer besonderhede hieroor en ander nuusitems. 


Besoek ook die SARL-webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
aan news@sarl.org.za nie later nie as die Donderdag wat die bulletin voorafgaan, 
in te stuur. Indien moontlik stuur dit asb in Afrikaans sowel as Engels. 


U luister na ZS6SRL. 
Die nuus volg in besonderhede: 
STIL SLEUTELS IN DIE COLUMBIA TRAGEDIE 


Drie ontdekkers met amateurradioroepseine het verlede naweek hulle lewens ver- 
loor tesame met die res van die bemanning van STS-107, die Columbia ruimetuig 
toe dit opgebreek en oor Texas uitgebrand het slegs sestien minute voordat dit 
na 'n ruimtereis van sestien dae op die aarde sou land. 


Columbia was die oudste tuig in die NASA vloot. 


Die bemanningslede met amateurradioroepseine was vlugspesialiste 'KCO' 
Chawia, KD5ESI, David Brown, KC5ZTC en Laurel Clark, KC57SU. 


Studente van die Glen Waverley kollege in Melbourne Australië was stomges- 
laan. Sestien dae vantevore was hulle in die VSA om te sien hoe 'n spesiale 
skoolprojek van hulle in die Columbia die ruimte ingaan. Dit was `n wetenskap- 
like eksperiment met `Aussie' spinnekoppe om die sterkte van spinnerakke in 
zerograwitasie te toets. 


Die vlae van die Verenigde State, die ARRL en die Internasionale Amateur- 
RadioUnie het halfmas gehang by die hoofkantoor van die ARRL terwyl die 
amateurradiogemeenskap aangesluit het by die res van die wêreld om te rou oor 
die verlies van die sewe Columbia ruimtevaarders. 


Deur die Space Amateur Radio EXperiment (SAREX) en die Amateurradio 
in die Internasionale Ruimtestasie (ARISS) program het amateurs `n spesiale 
verhouding met die ruimtevaarderskorps. 


AMATEURS HELP IN SOEKTOG NA GOLUMBIAPUIN 


In Texas verlede week het ARES (vir Amateur Radio Emergency Service) en 
SKYWARN vrywilligers die federale-, staats- en lokale amptenare en hulpor- 
ganisasies ondersteun in hulle soektog na puin van Columbia en oorskot van die 
bemanningslede. 


“Amateurradio het bewys die enigste betroubare kommunikasie-opsie gedurende 
die herwinnningspoging te wees”, het Publieke Inligtingsbeampte Tim Lewallen, 
KDSING, van die Nacogdoches Amateurradioklub gesê. “Die kommunikasies- 
telsels wat deur ander federale en staatsorganisasies gebruik word kan nie deur 
die “dennegordyn', soos dit in Oos-Texas bekend is, dring nie. Hy het gesê dat 
selfs plaaslike owerhede probleme met hulle radiotoerusting het. 


Lewellan het gesê dat federale owerhede versoek het dat elke soekspan ten minste 
een radioamateur by hulle het om te help om die herwinningspogings gekoërdi- 
neerd en georganiseerd te laat verloop. 


Alan Hayes, NESAH, van die Suidelike Texasafdeling van die ARRL het gesê dat 
te danke aan al die vrywillige hulp van buite hulle gebied hulle die infrastruktuur 
en draagbare herhalers in posisie het. Vrywilligers het gebruik gemaak van 'n 
draagbare herhaler wat deur die Garland amateurradioklub beskikbaar gestel 
is. 

Hayes het gesê tot datum het amateurradio bewys die enigste betroubare kom- 
munikasiemedium in die soekgebied te wees en dat ongeveer 25 operateurs 
daagliks benodig was. Hy het afgesluit met die stelling dat tot dusver alter- 
natiewe kommunikasie deur middel van ander metodes onsuksesvol was. 


AMATEURHULP MET AUSTRALIESE BOSBRANDE 


VK3SWI rapporteer dat bosbrande nog steeds aan die gang is in die noord-ooste 
van VK3- en die Gippslandgebied van die verre oostelike Victoria. 


WIGEN Victoria is gevra om operateurs vir vyf lugvleulliggings te verskaf. 
WICEN is in Australië die eweknie van Hamnet by ons. 


Goeie nuus is dat die getal operateurs in die Ovens- en Mt Beauty-gebiede 
verminder kon word. Die Corryonggebied is steeds baie aktief en `n groot ho- 
eveelheid verkeer word steeds gehanteer aangesien groot brande buite beheer in 
die hoogliggende vlaktes woed. 


In hierdie nuusberig sowel as die een oor die Columbiaramp, wat uit die ARRL- 
nuusbrief en @news respektiewelik verkry is, word die feite weer duidelik onder- 
streep dat radioamateurs altyd gereed is om kommunikasie tydens rampvoorvalle 
te voorsien en dat dit gedoen kan word wanneer die normale stelsels faal en dat 
hulle 'n belangrike gemeenskapsdiens lewer. 


KLK-BEKOMMERNIS WEER OP DIE VOORGROND IN EUROPA 


Die KLK-debat gaan onverpoos voort in Europa terwyl die FCC in die VSA die 
versekering gegee het dat KLK of kraglynkommunikasie nie gelisensieër sal word 
totdat die stelsels en hulle impak op HF-kommunikasie ten volle ondersoek is 
nie. 


Die Europese Kommissie is ten gunste van KLK as `n stuk gereedskap vir 
markkompetisie. Oënskynlik word kortgolfuitsendings en amateurradio nie as 
belangrik beskou nie. Net sekuriteitsdienste benodig beskerming. By die ver- 
gadering van “belanghebbendes” sowel as by die PLI-werksgroepvergadering 
van CENELEC is gesê dat geen amptelike klagtes aan die outoriteite voorgelê 
is nie terwyl baie duisende lyne 'Toegangs-PLT reeds verskeie maande aan die 
loop is. 


'n Groep radioamateurs in verskeie lande waar KLK op 'n toetsbasis in 
bedryf is, versamel nou getuienis en plaas druk op hulle regerings om offisiële 
klagtes te loods. Tans is die grootste bestaande kopernetwerk wat vir digitale 
kommunikasie oorweeg en getoets word die elektriese kragverspreidingsnetwerk. 
Kraglyntelekommunikasie plaas wyeband (0.5MHz - 30MHZz) digitale seine op 
kraglyne om “Internet vanaf die Kraglyn” aan die verbruikersmark te voorsien. 
Die resultate is oormatige steuring op 'n wye reeks van hoë frekwensies. Kyk na 
kort videosnitte oor hoe KLK-steurings op HF lyk by http://www.powerline- 
plc.info/video.html. Tn Suid-Afrika is die situasie nie duidelik nie. 'Terwyl 
Telkom onlangs die SARL meegedeel het dat hy nie KLK oorweeg nie, is die 
tweede netwerkoperateur 'n onbekende perd. Dit is egter `n bekende feit dat 
minstens twee van die vennote in die konsortium oor uitgebreide kragnetwerke 
beskik en dat een van die vennote onlangs gesê het dat hy die gebruik van 
die kragverspreidingnetwerk voorstel as `n effektiewe en goedkoop manier om 
internettoegang as deel tot oorbrugging van die digitale skeidingsveldtog. Om 
meer oor KLK te wete te kom, lees die Eurocomverslag op www.iaru-r1.org. 


DIE JOHANNESBURG 650-HERHALER SAL SARL INTEGNET 2003 DRA 


Die herhaler wat die eerste ooit Interaktiewe Tegniese Net, die Johannesburgse 
145,650, het teruggekom na die groep en sal die 2003-serie van integnette dra 
wat op 23 Februarie begin. 


Die program op 23 Februarie sal Dr John Champa, K8OCL, die voorsitter van 
die ARRL se Hoëspoed Digitale Netwerke en Multimedia werkgroep, betrek. Die 
groep is deel van die ARRL se Amateurradio Tegnologietaakmag wat in die lewe 
geroep is om nuwer kommunikasietegnologieë te ondersoek en moontlikhede om 
hul aanwending en aanpasbaarheid in die amateurradiodiens te evalueer 


KBOCL sal die werking van sy groep bespreek en die lig laat val op die onlangs 
aangekondigde “Hinternet”, `n modus wat in staat is om gelyktydig oudio-, 
video- en dataseine te dra. 


Die interaktiewe spraakaanbieding sal ook gedra word op die 145,650 herhaler 
in Durban, 145,750 herhaler in Pretoria en die Ooskaapse herhalernetwerk wat 
vanaf Mosselbaai tot Oos Londen strek en binnelands tot verby Cradock. Daar 
sal ook `n interaktiewe herleiding op 3718 kHz LSB en `n uitsending deur Sentech 
op 3215 kHz AM op die lug wees. 


Die program sal vanaf 20:00 tot 21:30 die aand plaasvind. 


Klubs wat aan die interaktiewe netwerk wil deelneem en hulle herhaler wil kop- 
pel moet 'n e-pos aan armi@sarl.org.za stuur met besonderhede van hulle her- 
halerdekking, frekwensie en telefoonnommer wat gekoppel moet word. Sit asb 
SARL INTEGNET?2003 in die onderwerpblokkie. 


'N ONTBYTRIT VIR RADIOAMATEURS OP MOTERFIETSE 


'n Ontbytrit is gereël vir Sondag 2 Maart vir alle geinteresseerde moterfietsry- 
ers wat ook radioamateurs is. Deelnemers ontmoet by die NARS om (07:30 en 
vertrek om 08:00 vir ontbyt by die Hartbeespoortdam. Belangstellendes moet 
asb vir Ray Webber by e-posadres zsérsw@global.co.za, of tel 082 491-8758 kon- 
tak. 


NUWE ADRES VIR NUUSITEMS 


Die gebruik van die Hotmailadres vir sarlnuus is nou gestaak. Nuusitems moet 
in die vervolg slegs aan news@sarl.org.za gestuur word. 


Hierdie bulletin is saamgestel deur George, ZS6ONE, en gelees deur ........ vanuit 
ae AS 'n diens aan radioamateurs, kortgolfluisteraars en elektronikaentoe- 
siaste. 


Die SARL nooi u ook om Sondae om 10:00 na Amateur Radio Mirror Interna- 
tional op 21560, 9750 en 7082 kHz en 145,625 MHz in die Oos Londen-, 145,650 
in die Durban- en 145,750 in die Pretoria en 145,800 MHz in die Sandtongebied 
te luister. 


'n Heruitsending kan Maandagaande om 20:00 SAT op 3215 kHz gehoor word. 
ARMI word deur Telkom en Sentech geborg. 


Die volgende net van die President van die SARL sal op Sondag 23 Februarie 
gehou word. 


U het geluister na ZS6SRL, dankie dat u by ons aangesluit het. Baie dankie 
aan diegene wat items vir die bulletins verskaf en aan al die amateurs wat so 
gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


